CELEX: C2007/096/12
Language: el
Date: 2007-04-28 00:00:00
Title: Υπόθεση C-219/05: Απόφαση του Δικαστηρίου (πέμπτο τμήμα) της 19ης Απριλίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας (Παράβαση κράτους μέλους — Οδηγία 91/271/ΕΟΚ — Ρύπανση και ενοχλήσεις — Επεξεργασία των αστικών λυμάτων — Οικισμός της Sueca, των παράκτιων προαστίων της και ορισμένων δήμων της La Ribera — Απόρριψη χωρίς επεξεργασία σε ευαίσθητη ζώνη)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/8
            
         Απόφαση του Δικαστηρίου (πέμπτο τμήμα) της 19ης Απριλίου 2007 — Επιτροπή των Ευρωπαϊκών Κοινοτήτων κατά Βασιλείου της Ισπανίας
   (Υπόθεση C-219/05) (1)
   
   (Παράβαση κράτους μέλους - Οδηγία 91/271/ΕΟΚ - Ρύπανση και ενοχλήσεις - Επεξεργασία των αστικών λυμάτων - Οικισμός της Sueca, των παράκτιων προαστίων της και ορισμένων δήμων της La Ribera - Απόρριψη χωρίς επεξεργασία σε ευαίσθητη ζώνη)
   (2007/C 96/12)
   Γλώσσα διαδικασίας: η ισπανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωπος: D. Recchia)
   
      Καθού: Βασίλειο της Ισπανίας (εκπρόσωποι: E. Braquehais Conesa και I. del Cuvillo Contreras)
   Αντικείμενο της υποθέσεως
   Παράβαση κράτους μέλους — Παράβαση των άρθρων 3, 4 και 5, παράγραφος 2, της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων (ΕΕ L 135, σ. 40) — Αστικά λύματα της Sueca, των παράκτιων προαστίων της και ορισμένων δήμων της La Ribera — Απόρριψη σε ευαίσθητη ζώνη χωρίς κατάλληλη επεξεργασία
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Παραλείποντας να λάβει τα αναγκαία μέτρα για να εξασφαλίσει ότι, το αργότερο από τις 31 Δεκεμβρίου 1998, τα αστικά λύματα του οικισμού της Sueca, των παράκτιων προαστίων της (El Perelló, Les Palmeres, Mareny de Barraquetes, Playa del Rey και Boga de Mar) και ορισμένων δήμων της περιοχής της La Ribera (Benifaió, Sollana και Almussafes) υποβάλλονται σε κατάλληλη επεξεργασία πριν από την απόρριψή τους σε περιοχή που έχει χαρακτηριστεί ως ευαίσθητη ζώνη, το Βασίλειο της Ισπανίας παρέβη τις υποχρεώσεις που υπέχει από τα άρθρα 3, παράγραφος 1, δεύτερο εδάφιο, και 5, παράγραφος 2, της οδηγίας 91/271/ΕΟΚ του Συμβουλίου, της 21ης Μαΐου 1991, για την επεξεργασία των αστικών λυμάτων, σε συνδυασμό με το άρθρο 4, παράγραφος 4, της οδηγίας αυτής.
            
         
               2)
            
            
               Καταδικάζει το Βασίλειο της Ισπανίας στα δικαστικά έξοδα.
            
         
      (1)  ΕΕ C 182 της 23.7.2005.